**ענבל אור** (נולדה ב-29 ביולי 1976) היא יזמת נדל"ן ואשת עסקים ישראלית. ארגנה קבוצות רכישה, ויסדה חברות עסקיות, בהן חברת "אור סיטי נדל"ן", שניתן צו לפירוקן, בשנת 2022 החלה תהליך חזרה בתשובה.

ביוגרפיה
--------

אור נולדה בשם ענבל קריאף בבאר שבע למשפחה בת ארבעה ילדים. כשהייתה בת 16 אביה עבר תאונת עבודה כשנפל ממנוף, ואור החלה לעבוד לפרנסת משפחתה. בגיל 17 עברה לגור עם דודה ברחובות. בצה"ל שירתה בבסיס חיון ולאחר מכן בפיקוד הדרום. ביום שחרורה מצה"ל בן זוגה מוריס (מיקי) תורג'מן הציע לה נישואין. הם חגגו את האירוסין בחוף הקשתות באשדוד, שם תורג'מן טבע למוות. לאחר מכן עברה להתגורר בתל אביב ונרשמה ללימודי משפטים במכללה למינהל, אך לא סיימה אותם.

ב-2009 החלה לארגן קבוצות רכישה להקמת מבני מגורים באזור גוש דן. היא זכתה לפרסום רב באמצעי התקשורת בישראל, עקב התעניינות הציבור בנדל"ן, על רקע משבר הדיור בישראל באותן שנים, ובאמצעות יחסי ציבור אינטנסיביים באמצעי התקשורת השונים. לאורך השנים השלימה מספר פרויקטים של פינוי בינוי.

מ-29 באוגוסט 2012 עד 8 במאי 2013 הגישה תוכנית רדיו דו שבועית ברדיו ללא הפסקה בשם "ענבל אור עד הבית".

### חשדות בפלילים, הליכי פירוק ופשיטת רגל

בפברואר 2016 נחקרה אור ברשות המיסים בחשד להעלמות מס, ובאפריל הוציאה רשות המיסים צו הקפאה על נכסיה האישיים. לאחר המעצר המתוקשר החלו חלק מלקוחותיה של אור לטעון כי רומו על ידה באמצעות הצגת מצג שווא ומסירת מידע מוטעה בהליכים שקדמו לחתימתם על הסכמי התקשרות עמה.

לבית המשפט המחוזי הוגשה בקשה לפירוק חברת אור סיטי נדל"ן. ב-5 באפריל 2016 הורה בית המשפט המחוזי בתל אביב על פירוק החברות של אור, והוציא נגדה צו עיכוב יציאה מהארץ. לדברי בית המשפט "אור סיטי נדל"ן" פעלה בשיטת פירמידה. כלומר, לקחה כסף מאנשים על מנת לכלכל את חברתה וליצור רווחים לעצמה על סמך כסף זה, בעוד היא עצמה לא החזיקה בשום כסף. למחרת נחקרה אור באזהרה על ידי מפלג ההונאה של משטרת ישראל בחשד למרמה, רישום כוזב במסמכי תאגיד ועבירות נוספות, ושוחררה ממעצר בערבות. לפני האירוע ובמהלכו רכשה אור תכשיטים רבים, בנוסף לבתים חדשים ומכוניות. חלק גדול מרכוש זה הועמד למכירה פומבית על ידי המפרק שמינה בית המשפט. ב-9 באפריל 2016 הגישה דוח כללי למפרק הזמני של החברה על נכסיה וחברותיה, לאחר הגשתו התברר שהדוח מציג רק חלק מעסקיה וחברות שבבעלותה. בחקירת רשות המיסים נמצאו במחשבה האישי ראיות לכך שאור מקיימת עסקים בחו"ל ובהם חברה בארצות הברית.[דרוש מקור] ב-1 באוגוסט 2016 נתן בית המשפט צו לפירוק כל החברות של ענבל אור. נגד אור נפתחו הליכי פשיטת רגל, והוטלו עליה מגבלות לגבי פעילות עסקית, ב-15 ביולי 2018 הוכרזה פושטת רגל. בספטמבר 2019 הוגש נגדה ונגד חברות שבשליטתה כתב אישום, בעבירות על חוק מס ערך מוסף ופקודת מס הכנסה, עבירות מרמה בנסיבות מחמירות כלפי לקוחות וכלפי מנהל סניף בנק ועבירות על חוק הגנת הצרכן. החברות הורשעו ונמצאות בהליך פירוק. באפריל 2021 נענה בית המשפט לבקשתה וביטל את הכרזתה כפושטת רגל, ביולי 2021 סמנכ"ל הכספים לשעבר של ענבל אור הפך לעד מדינה נגדה. 

בתחילת יוני 2018 הצליחה אור לקבל זכאות לדירה משלה בתל אביב, ובסמוך לכך בעלה לשעבר, הוציא נגדה צו הרחקה.

### חיים אישיים

אור הייתה נשואה לאודי גרינפלד ונולדו להם שלוש בנות. לאחר שהתגרשו בשנת 2014, ניהלה מערכת יחסים עם איש העסקים שלומי טהורי ונולד להם בן ב-2015. באפריל 2016 השניים נפרדו.

באוגוסט 2018 פורסם שאור חוזרת בתשובה, וכי היא תתחיל לדגמן בגדים צנועים בחסותה של סיון רוחם. מתגוררת בראשון לציון.

ביוני 2020 עלתה סדרה דוקומנטרית בעלת שני פרקים בשם "עלייתה ונפילתה של ענבל אור" בערוץ הטלוויזיה yes דוקו בבימויה של נילי טל, המתארת את סיפורה של אור מאז כניסתה לעסקי שוק הנדל"ן ועד פירוק החברה שהקימה.

קישורים חיצוניים
----------------

* יסמין גואטה, עורכי הדין, מסעדות הפאר והאלכוהול: האנשים שמאחורי ההונאה של ענבל אור, באתר TheMarker‏, 15 באפריל 2016
* אמיתי גזית, עו"ד איתן ארז: "הנזק הכלכלי שאור הסבה נאמד ב-100–150 מיליון שקל", באתר כלכליסט, 5 באפריל 2016
* זוהר שחר לוי, החיים הטובים של ענבל אור: בגדים, תכשיטים, אופנוע וחופשות בחו"ל על חשבון החברה, באתר כלכליסט, 31 במרץ 2016
* יזמות קבוצתית - אור סיטי נדל"ן מקבוצת ענבל אור - Or City, סרטון תדמית באתר יוטיוב (אורך: 5:18)
* יעל דראל‏, אשת השנה בנדל"ן: ענבל אור, באתר וואלה!‏, 02 באוקטובר 2016
* ענבל אור לא מתחרטת, לא מתנצלת ובטוחה שעוד תהיה ראשת הממשלה, באתר ‏מאקו‏‏, ‏14 בנובמבר 2016‏
* הרב אפרים בן צבי, "עברתי מוות קליני, מודה לאל על תעצומות הנפש" - ראיון עם ענבל אור, באתר 103FM,‏ 6 בדצמבר 2018

הערות שוליים
------------

1. ↑  **עלייתה ונפילתה של ענבל אור**, בימוי והפקה: נילי טל, ישראל, 2020
2. ↑  ענבל אור בראיון לרדיו אשדוד, ‏20 באוג׳ 2018
3. ↑  רותם שטרקמן ואפרת נוימן, ענבל אור: "החיים שלי השתנו ברמה החומרית. כל מה שאני רוצה - אני יכולה להשיג", באתר TheMarker‏, 26 במרץ 2010
4. ↑  הותר לפרסום: ענבל אור נעצרה אתמול על ידי רשות המיסים בחשד כי העלימה עסקאות של עשרות מיליוני שקלים והוציאה חשבוניות כוזבות באתר רשות המיסים
5. ↑  אמיתי גזית, ביהמ"ש הורה על פירוק החברות של ענבל אור, באתר ynet, 5 באפריל 2016  
פר"ק 59196-02-16 וולך ואחרים נגד אור סיטי נדל"ן ואחרים
6. ↑  רז סמולסקי, ענבל אור - הסוף: בית המשפט הורה לפרק את החברה; "אור סיטי פעלה בשיטת פירמידה", באתר TheMarker‏, 5 באפריל 2016.
7. ↑  אלי סניור ועופר פטרסבורג, פרסום ראשון: ענבל אור נחקרה באזהרה ושוחררה בערבות, באתר ynet, 6 באפריל 2016
8. ↑  אתר למנויים בלבד עופר פטרסבורג ואתי אברמוב, "יש אנשים שיעשו הכל כדי לראות אותי מתרסקת. הם לא יצליחו", באתר "ידיעות אחרונות", 25 בפברואר 2016.
9. ↑  חזי שטרנליכט, ‏ענבל אור: הג'יפ הופקד, התכשיטים יחזרו לקופה?, באתר ישראל היום, 20 באפריל 2016.
10. ↑  יוסי ניסן, ‏תכשיטי ענבל אור מוצעים למכירה פומבית - צפו ברשימה המפורטת, באתר גלובס, 13 בספטמבר 2016.
11. ↑  ענבל אור הודיעה על הקמת עסק ייעוץ נדל"ן בניגוד לחוק, באתר גלובס, 4 ביולי 2018
12. ↑  ענת רואה, הכנ"רית ביקשה לפטור את ענבל אור מחובותיה בשל מצבה - ביהמ"ש סירב, באתר כלכליסט, 15 ביולי 2018
13. ↑  אלה לוי-וינריב, ‏כתב אישום נגד ענבל אור: העלמות מס בהיקף 81 מיליון שקל ומרמה בנסיבות מחמירות כלפי לקוחות, באתר גלובס, 4 בספטמבר 2019
14. ↑  ליטל דוברוביצקי, הבשורה הקשה של חלק מלקוחות ענבל אור: יקבלו כ-8% מהחוב בלבד, באתר ynet, 9 במרץ 2021
15. ↑  ליטל דוברוביצקי, בית המשפט ביטל את הליכי פשיטת הרגל לענבל אור, באתר כלכליסט, 7 באפריל 2021
16. ↑  סמנכ"ל הכספים לשעבר של ענבל אור הפך לעד מדינה נגדה | כלכליסט, באתר calcalist, ‏2021-07-14
17. ↑  "ענבל אור קיבלה זכאות לדירה אבל גם צו הרחקה". *TMI Online*. נבדק ב-2018-06-04.
18. ↑  צפו: כשנה אחרי הגירושין ענבל אור ילדה בן, באתר גלובס, 1 בדצמבר 2015
19. ↑  דווקא עכשיו: ענבל אור ובן הזוג נפרדו, באתר ‏מאקו‏‏, ‏24 במרץ 2016‏
20. ↑  "ענבל אור מתחילה להתאושש וחוזרת בתשובה". *TMI Online*. נבדק ב-2018-08-15.
21. ↑  מהפך: ענבל אור חוזרת בתשובה ומקבלת ג'וב מפתיע, באתר www.srugim.co.il
22. ↑  אתר למנויים בלבד שני ליטמן, "כולם יגידו לך שענבל אור גנבת, רמאית ונוכלת. אני אומרת: לא!", באתר הארץ, 21 ביוני 2020
23. ↑  נדב מנוחין‏, אחרי הסרט על ענבל אור קשה לא לחוש שנעשה לה עוול מסוים, באתר וואלה!‏, 22 ביוני 2020